**ХУМАНИТАРНЕ АКЦИЈЕ**

**У НАШОЈ ШКОЛИ**

Наша Школа и ове године учествује у хуманитарној акцији „Један пакетић – пуно љубави“ коју организује Црвени крст Стари град, у оквиру које се прикупљају играчке, слаткиши и сланиши, намењене деци која бораве на Клиници за децу и омладину Института за ментално здравље у Палмотићевој, деци без родитељског старања, деци са сметњама у развоју и социјално угоженој деци на општини Стари град.

Такође, и ове школске године подржавамо хуманитарну акцију „Најслађи караван“ у оквиру које се прикупљају слаткиши и сланиши за децу која живе у српским енклавама на Косову и Метохији.

Позивамо све ученике и наставнике да се придруже овим хуманитарним акцијама и да на тај начин некоме улепшају новогодишње и божићне празнике. Прикупљене слаткише и сланише можете оставити у канцеларији педагога.

Акција траје до среде,18. децембра 2024. године.

